Zedazeni monastırı
Zedazeni monastırı — Gürcüstanda Araqvi çayının sol sahilində, Msxeta şəhərinin şimalında, Zedazeni dağının üstündə monastır. VI əsrdə 13 müqaddəs atadan biri olan İohan tərəfindən keçmiş bütpərəst məbədinin yerində tikilmişdir; XVII əsrdə Şah Abbasın Gürcüstana yürüşləri zamanı boşaldılmışdır. İohanın dəfn olunduğu kilsədə hovuz yalnız mayın 7-də dolu olur, bu zaman bayrama çoxlu zəvvar gəlir. Zedazeni monastırından Cvari monastırı yaxşı görünür.